Ètang

Sèrva ’N ètang (que vint du latin STAGNUM) donc ben na sèrva (que vint du latin SERVA « petièt lac, gôlye ») est na prod grôssa ètendua d’égoue més donc ben muens môrta, artificièla donc ben naturèla, dèlimitâ u dedens de les tèrres. Çti tèrmo pôt dèsegnér des rèalitâts prod difèrentes dedens la toponimia de na règ·ion a l’ôtra. Hidrologia Dens la plepârt de les règ·ions ’n « ètang » dèsegne g·ènèralament n’ètendua d’égoue qu’est ben més grôssa que na « gôlye » mas més petièta pués muens prévionda qu’un « lac ». La maj·oritât des ètangs sont artificièls pués ont étâ fêtes depués lo Moyen Âjo por la piscicultura. Pôvont étre crosâs dedens la tèrra, donc ben constituâs de na botasse dedens lo fond d’un valon per na diga dessus un tèrriâl. Bien des ètangs sont arriér-més lo rèsultat d’activitâts d’èxtraccion (tôrbiéres, gravelyéres, sabliéres, afèssements miniérs, etc.). D’ôtros sèrvont de sèrves por l’agricultura pués d’ôtros encora ont étâ fêtes por los repôs. Dessus les coutes du midi de la France de vâstes lones pués des lacs de couta naturèls sont étot apelâs ètangs, coment l’ètang de Bèrra, l’ètang de Tôr donc ben çlos-ique de la couta landêsa. Vêre avouéc Èthang de la Mubra Notes pués rèferences Notes Vocabulèro Rèferences